[{"text_idx": "#000003", "text": "Pa\u0308a\u0308steamet: pa\u0308a\u0308stemeeskondade toomine mujalt on mo\u0303istlik ressursikasutus"}, {"text_idx": "#000005", "text": "Tallinna suurpo\u0303lengule mujalt Eestist toodud pa\u0308a\u0308stemeeskonnad ei ta\u0308henda, et Tallinnas oli teisipa\u0308eva o\u0303htul pa\u0308a\u0308stevo\u0303imekus nullis, vaid na\u0308itab hoopis ressursi mo\u0303istlikku kasutamist, u\u0308tles pa\u0308a\u0308steameti pa\u0308a\u0308steto\u0308o\u0308 osakonna juht Viktor Saaremets ERR-ile."}, {"text_idx": "#000006", "text": "Millise o\u0303ppetunni vo\u0303tab pa\u0308a\u0308steamet teisipa\u0308eval lahvatanud ohtlike ja\u0308a\u0308tmete suurpo\u0303lengust Suur-So\u0303jama\u0308el Tallinnas?"}, {"text_idx": "#000007", "text": "Kindlasti saab erinevaid ja\u0308reldusi teha, vo\u0303ib-olla ta\u0308na on selle tegemiseks veel vara, sest kustutusto\u0308o\u0308d alles ka\u0308ivad. Aga kindlasti, kui see su\u0308ndmus on kustutatud, siis need inimesed, kes nendes kustutusto\u0308o\u0308des osalesid, panevad oma o\u0303ppetunnid ja kogemused kokku ja siis vaadatakse sellele peale, et mida meil siis o\u0303ppida oli. O\u0303ppida on kindlasti taktikaliselt, kuidas sellistele tulekahjudele la\u0308heneda. Vo\u0303ib o\u0308elda, et selliseid su\u0308ndmuseid va\u0308ga tihti viimaste aastaku\u0308mnete jooksul juhtunud ei ole. Tegemist on u\u0308sna ainulaadse o\u0303nnetusega oma suuruses ja komplekssuses. Aga teisest ku\u0308ljest ka ettevo\u0303tlusele siit o\u0303ppetund. Ja\u0308a\u0308tmejaama ko\u0303rval oleva Pakendikeskuse hoones, kuhu samuti tulekahju levis, ha\u0308vis sisuliselt u\u0308ks nurk, sest seal oli tegemist tuleto\u0303kke sektsiooniga, mis pa\u0308ris ha\u0308sti seda tuld kinni pidas."}, {"text_idx": "#000008", "text": "Sellele su\u0308ndmusele reageerisid pa\u0308a\u0308stjad u\u0308le Eesti ja siiani osalevad seal kustutusto\u0308o\u0308del. Mida see ra\u0308a\u0308gib pa\u0308a\u0308steameti ressursside kohta? Kas see na\u0308itab seda, et tegelikult oleks ressurssi vaja juurde vo\u0303i on see mo\u0303istlik tavapa\u0308rane ressursikasutus, millega leevendatakse kohapeal kustutavate pa\u0308a\u0308stjate koormust?"}, {"text_idx": "#000010", "text": "Mitme sellise suurpo\u0303lenguga oleks teoreetiliselt vo\u0303imalik pa\u0308a\u0308steametil korraga tegeleda?"}, {"text_idx": "#000011", "text": "Seda on va\u0308ga raske o\u0308elda, sellepa\u0308rast et need po\u0303lengud on ko\u0303ik erinevad, isegi kui samasugused hooned po\u0303levad, siis lo\u0303ppkokkuvo\u0303ttes nendele la\u0308henemised ja taktika vo\u0303ib olla ta\u0308iesti erinev. Kui igas regioonis selline su\u0308ndmus on, siis kindlasti tekib olukord, kus me ko\u0303ikidele tulekahjudele ja elupa\u0308a\u0308stesu\u0308ndmustele reageerime edasi, lihtsalt kohalejo\u0303udmise aeg pikeneb. Me reageerime endiselt u\u0308he minutiga, aga kohale jo\u0303uame vo\u0303ib-olla tavapa\u0308rase viie minuti asemel hoopis 10 minutiga. Sellised olukorrad vo\u0303ivad tekkida ja suvisel ajal suurte metsatulekahjude perioodil on selliseid asju ka ette tulnud, kus \"u\u0308le tee minev pardipere\" vo\u0303i \"puu otsa la\u0308inud kass\" su\u0308ndmused ja\u0308etakse lihtsalt ko\u0303rvale ja reageeritakse ikkagi nendele su\u0308ndmustele, kus inimelu on reaalselt ohus."}, {"text_idx": "#000012", "text": "Alles hiljuti su\u0308ttis Maardus angaar, pa\u0308ev hiljem Suur-So\u0303jama\u0308el ja\u0308a\u0308tmekeskus.Tahes-tahtmata tekib inimestel ku\u0308simusi, kuidas kaks sellist suurpo\u0303lengut niimoodi ja\u0308rjest saavad aset leida."}, {"text_idx": "#000013", "text": "Need ku\u0308simused on meil samamoodi. See ei ole pa\u0308ris tavapa\u0308rane, jah. Et kuidas sellised asjad niimoodi u\u0308hte otsa on juhtunud ja eriti veel sellise suure mastaabiga po\u0303lengud. Siin peabki meie menetlus ka va\u0308lja selgitama, et mis on need po\u0303hjused, kas kuskil on tehtud mingisuguseid vigu, teha sellest omad ja\u0308reldused ja siis neid ja\u0308reldusi jagada ka laiemale u\u0308ldsusele, et selliseid asju rohkem ei juhtuks."}, {"text_idx": "#000014", "text": "Selliseid erinevaid suurpo\u0303lenguid ja su\u0308ttimisi oleme viimase aasta-paari jooksul ta\u0308heldanud uudiste vahendusel na\u0308iteks Venemaal, aga ka Ukrainas seoses so\u0303jaga Ukrainas. Kuidas on pa\u0308a\u0308steamet valmis erinevateks sabotaaz\u030ci tegevusteks, kus u\u0308sna lihtsa vaevaga on vo\u0303imalik tekitada va\u0308ga suurte mo\u0303judega tulekahjusid?"}, {"text_idx": "#000015", "text": "Eelko\u0303ige selliste su\u0308ndmuste puhul tuleb va\u0308lja tuua ka mitte va\u0308ga ammu ka\u0308ivitatud e-alarmi teavitussu\u0308steem, ehk siis kus meil on vo\u0303imalus la\u0308bi ha\u0308irekeskuse saata ohupiirkonnas elavatele inimestele SMS, mida ka eile mitmel korral tehti. See on u\u0308ks hea na\u0308ide sellest, kuidas riigil on loodud vo\u0303imekus pa\u0308a\u0308sta elanikkonda, anda elanikkonnale kiirelt juhiseid ja just selles piirkonnas, kus nad seda ko\u0303ige enam vajavad."}, {"text_idx": "#000016", "text": "Ja loomulikult, eks Ukraina o\u0303ppetunnid on meie jaoks a\u0308a\u0308rmiselt olulised. Me oleme saanud ju ka vabariigi valitsuselt rahastust sellest, et teatud oma vo\u0303imeid ja\u0308rgi aidata, olgu see siis varingupa\u0308a\u0308ste vo\u0303i midagi muud. Ja me treenime nendes valdkondades ennast tavapa\u0308rasest rohkem. Ka selle aasta septembri lo\u0303pus on tulemas u\u0308ks suuro\u0303ppus, kus vo\u0303ib o\u0308elda, et analoogne tulekahju on puhkemas. Me kindlasti panustame sellistele su\u0308ndmustele reageerimise koha pealt enda va\u0308ljao\u0303petamist tavapa\u0308rasest rohkem ja kindlasti me o\u0303pime ka Ukraina kogemuse pealt vo\u0303iks isegi o\u0308elda igapa\u0308evaselt."}, {"text_idx": "#000017", "text": "Selle e-alarmi teavituse said siis inimesed, kes olid kolme kilomeetrises ohuraadiuses? Ja need, kes sellesse ohuraadiusse sisenesid oma mobiiltelefoniga hiljem kui algne teavitus saadeti, said ka telefonile vastava sms-i hiljem?"}, {"text_idx": "#000018", "text": "Jah. Ma\u0308a\u0308ratakse piirkond, kuhu see so\u0303num saadetakse ja kui isik siseneb sellesse alasse na\u0308iteks pool tundi vo\u0303i tund aega hiljem, siis sellesse alasse sisenedes ta saabki selle SMS-i. Seeto\u0303ttu vo\u0303ib ja\u0308a\u0308da mulje, et see tuli liiga hilja, aga vo\u0303ib-olla ta lihtsalt ennem ei olnud selles teavitusalas sees. Oluline on ikkagi see, et inimene, kes on selles alas, saab selle so\u0303numi kohe ja see, kes veel hetkel sisenenud ei ole, aga kui see ala on ja\u0308tkuvalt ohtlik ja ta hiljem siseneb sinna, saab selle SMS-i kohe ka\u0308tte."}, {"text_idx": "#000019", "text": "Kas pa\u0308a\u0308steametis on na\u0308ha ka ressursipuudust na\u0308iteks mitme suurpo\u0303lenguga korraga tegelemiseks? Kas na\u0308ete vajadust anda valitsusele signaal, et on viimane aeg ressurssi juurde panustada pa\u0308a\u0308stevo\u0303imekusse?"}, {"text_idx": "#000020", "text": "Seda on va\u0308ga raske niimoodi hinnata. Lo\u0303ppkokkuvo\u0303ttes ongi ku\u0308simus, et mida me ootame ja milleks me valmistuma peame. Me toimetame ta\u0308na oma olemasolevate ressursside po\u0303hjal ja teeme seda selliselt, et need olemasolevad ressursid oleksid valmis vo\u0303imalikult operatiivselt ja ha\u0308sti reageerima ka olukorras, kus u\u0308hel hetkel oleme me kellegagi hu\u0308briidso\u0303jas vo\u0303i on mingisugused muud keerulised tingimused. Kas ilmtingimata on vaja siia ta\u0308na ressursse juurde saada, seda on va\u0308ga keeruline o\u0308elda. Ma ma usun, et selliste suure su\u0308ndmuste lahendamistega saame me ta\u0308na u\u0308sna ha\u0308sti hakkama. Meil ka eile Tallinna piirkonnas oli vo\u0303imekus reageerida va\u0308iksematele su\u0308ndmustele, mida o\u0303htu jooksul ka tehti ja see, et ka kuskilt kaugemalt hakkavad autod liikuma, et katta Tallinnat vo\u0303i teisi piirkondi, on ta\u0308itsa tavapa\u0308rane ja pigem ressursi mo\u0303istlik kasutamine."}, {"text_idx": "#000022", "text": "Pa\u0308a\u0308stjad lo\u0303petasid Tallinna suurpo\u0303lengu kustutamise"}, {"text_idx": "#000023", "text": "Pa\u0308a\u0308stja Suur-So\u0303jama\u0308e po\u0303lengust: teist sellise ulatusega tulekahju ma ei ma\u0308leta"}, {"text_idx": "#000030", "text": "Kristo Voika eurosarja vastasest: usun, et seal on ma\u0308ngu ku\u0308ll"}, {"text_idx": "#000034", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000035", "text": "Kallase abikaasa no\u0303udis kriitikult va\u0308lja 1500 eurot kahjutasu"}, {"text_idx": "#000038", "text": "Karmo Tu\u0308u\u0308r: Moskva no\u0303rgenemise to\u0303ttu vo\u0303ib ka\u0308ivituda terve ahel su\u0308ndmusi"}, {"text_idx": "#000040", "text": "Vo\u0303rklaev: to\u0308o\u0308tuskindlustusmakse to\u0303us on RES-is kirjas"}, {"text_idx": "#000046", "text": "Va\u0308ljasuremisohus olev lendorav vajab ja\u0308tkuvalt kaitset"}, {"text_idx": "#000047", "text": "Buumi lo\u0303pp: ligi 95 protsenti NFT-dest on muutunud va\u0308a\u0308rtusetuks"}, {"text_idx": "#000053", "text": "Eesti juurtega astronaut ra\u0308a\u0308kis Tartus noortele oma to\u0308o\u0308st"}, {"text_idx": "#000054", "text": "\"Pealtna\u0308gija\" uuris Tallinnasse lubadeta ehitatud maja lugu"}, {"text_idx": "#000062", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000063", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]